II üldtantsupidu
II üldtantsupidu peeti 16.–18. juunini 1939. aastal toimunud II Eesti mängude raames. Tallinnas Kadrioru staadionil toimunud tantsupeo üldjuhid olid Ernst Idla, Ullo Toomi ja Anna Raudkats. 16. juunil, kui toimus Eesti mängudel osalejate sissemarss staadionile, kõndisid tantsijad kõige ees. Kavas olnud rahvatantsud kanti ette 18. juunil. Samal päeval oli tantsijatel ka kaks proovi. Tantsudega esineti Eesti mängude lõpetamise eel, pärast 4×100 m teatejooksu ja enne peaminister Kaarel Eenpalu kõnet.